Morten Østergaard (RV), 2008-04-10:
Hr. Martin Henriksen sagde, at EU altså også kan bruges til noget positivt.
Jeg synes sådan set, det er bemærkelsesværdigt, at Dansk Folkeparti er kommet til den erkendelse, derfor synes jeg næsten, det fortjener at blive gentaget, og det er egentlig derfor, jeg markerede.
Det kunne jo være, at resultatet var blevet endnu bedre, hvis Danmark havde deltaget, så når man nu har fået en mere pragmatisk tilgang til EU-spørgsmål, var det så ikke også på tide, man indså, at det i virkeligheden er rigtig dårligt at have parkeret sig selv på sidelinjen, når der kan drives så fine resultater frem, hvis man ellers er villig til at indgå i samarbejdet?
På Det Radikale Venstres vegne skal jeg også tage godt imod forslaget her, som gør det muligt for Danmark at deltage i EU's visuminformationssystem.
Netop derfor kan det synes meget rimeligt at lave nogle fælles grundlæggende konsulære regler, som der også lægges op til i forslaget, og det er også naturligt at sørge for, at der er adgang til systemerne for bl.a. Europol.
Det illustrerer jo den konsekvens, det har, når man har et forbehold, for så er det jo, som Dansk Folkepartis ordfører var inde på, noget med at beslutte, om man vil med på den vogn, de andre har designet og indrettet, eller man vil lade være.
Nu kan vi så glæde os over, at der også blandt mere EU-skeptiske partier er tilslutning til lovforslaget, men det havde jo været en fordel for Danmark, om vi på både dette og andre områder kunne have været med til at præge lovgivningen og ikke blot skal stå her efterfølgende og tage stilling til, om vi vil tilslutte os det, andre har fundet ud af.
En anden ting, jeg også gerne vil sige, er, at jeg håber, vi kan se det her som et skridt i retning af, at vi i stadig stigende grad tilpasser vores visumpolitik til de regler, der er i andre EU-lande.
Selv om vi har en grænsefællesskab, må man jo sige, at det er en velkendt sag, at den danske visumpolitik ligesom meget af den danske udlændingelovgivning er indrettet på en helt særlig måde, som skaber nogle meget dårlige vilkår for ikke mindst turistbranchen, der hvert år må se flere hundrede millioner kroner gå til andre skandinaviske lande, fordi den danske visumpraksis er særegen og meget besværlig at have med at gøre.
Vi ved fra erhvervslivet, at det er meget vanskeligt at få forretningsforbindelser til Danmark.
Da Region Midtjylland forsøgte at gennemføre ansættelsessamtaler med indiske læger, oplevede vi, at man var nødt til at søge visum via den finske ambassade, fordi de danske regler er så tunge at administrere, at muligheden for at ansætte en indisk læge formentlig ville være forpasset, inden visumansøgningen var færdigbehandlet.
Dette forslag, som det ser ud til at Folketinget i bred enighed kan samles om, er det første skridt mod dansk tilslutning til denne del af det europæiske visumsamarbejde.
Jeg håber også, det kan være det første skridt i retning af, at vi moderniserer vore egne visumregler og vores egen visumpraksis, så vi ikke skal have den dør i Europa, der binder mest, men derimod kan få nogle visumregler, der arbejder med vores turisterhverv og med vores erhvervsliv i stedet for at være den barriere, som de er i dag.